फैंस बोले- बजरंगी भाईजान की याद आ गई, मामू को किसी की नजर न लगे
Salman Khan dance video with niece Ayat - सलमान खान ने अपनी भांजी आयत के साथ डांस करते हुए वीडियो शेयर किया है। दरअसल, सलमान अपने ‘दबंग’ कॉन्सर्ट के लिए कोलकाता गए हुए हैं। सलमान खान की बहन अर्पिता शर्मा के बच्चे - आयत और आहिल भी अपने मामा के कॉन्सर्ट में शामिल
सलमान खान ने अपनी भांजी आयत के साथ डांस करते हुए वीडियो शेयर किया है। दरअसल, सलमान अपने ‘दबंग’ कॉन्सर्ट के लिए कोलकाता गए हुए हैं।
सलमान खान की बहन अर्पिता शर्मा के बच्चे- आयत और आहिल भी अपने मामा के कॉन्सर्ट में शामिल होने के लिए पहुंचे हैं। इस बीच सलमान ने अपने टूर से बिहाइंड द सीन वीडियो शेयर किया है।
सलमान की भांजी ने मामा के साथ किया डांस 
इस वीडियो में सलमान अपनी भांजी के साथ पैदल चलते हुए डांस करते दिख रहे हैं। वहीं, उनकी भांजी भी उनके साथ पैदल चलते हुए उनके डांस स्टेप्स को कॉपी करने की कोशिश कर रही हैं।
वीडियो शेयर करते हुए सलमान ने लिखा- ये अपने मामा के डांस स्टेप्स फॉलो कर रही है। #कोलकातारीलोडेड!
फैंस बोले- डॉल जैसी लग रही है ये बच्ची 
इस वीडियो पर सलमान के फैंस लगातार कमेंट कर रहे हैं। एक यूजर ने वीडियो पर लिखा- ये बच्ची बिल्कुल डॉल की तरह लग रही है। वहीं, एक यूजर ने लिखा- आयत के मामू हमेशा खुश रहें, इनको किसी की नजर ना लगे। एक यूजर ने वीडियो पर लिखा कि ये देखकर मुझे बजरंगी भाईजान की याद आ गई।
जैकलीन फर्नांडीज, मनीष पॉल और आयुष शर्मा भी कॉन्सर्ट में शामिल होने के लिए कोलकाता पहुंच गए हैं।